Hrvatski tenisač Ivan Dodig poražen je u utorak u 1. kolu ATP turnira u Bukureštu od Austrijanca Andreasa Haidera Maurera sa 5-7, 6-0, 4-6 nakon 2 sata i 26 minuta igre.



U prvom setu austrijski tenisač je prvi došao do "breaka" i poveo je 2-1. U sljedećem gemu Dodig je propustio tri "break lopte", ali u šestom gemu uspio je vratiti izgubljeni servis i poravnao je na 3-3. Kod 5-5 Haider Maurer ponovno oduzima servis Dodigu i dobija prvi set sa 7-5.



Nakon toga Hrvatski tenisač je nanizao sedam gemova. Naime, na početku drugog seta Dodig je spasio "break loptu", pa potom oduzeo servis i poveo 3-0. Dobio je drugi set sa 6-0 i u trećem je poveo 1-0. No, kod 2-2 u odlučujućem setu Haider Maurer uspijeva oduzeti servis Dodigu i na kraju dobija meč.



Bio je to njihov drugi međusobni dvoboj, a 2011. u Hertogenboschu slavio je Dodig.



(H)

foto: arhiv cropix